**Սթիվեն Սթրեյթ** (անգլ.՝ Steven Strait, մարտի 23, 1986(1986-03-23), Նյու Յորք, Նյու Յորք, ԱՄՆ), ամերիկացի դերասան, ֆոտոմոդել և ռոք երգիչ։

Վաղ տարիներ
-----------

Սթիվեն Սթրեյթը ծնվել և մեծացել է Նյու Յորքի Գրինվիչ-Վիլիջում և ունի անգլո-իտալական ծագում։ Նա սկսել է դերասանական վարպետություն սովորել 11 տարեկանից՝ 6-րդ դասարանում հաճախելով «Village Community School» համայնքային դպրոց։ Հետագայում հաճախել է տղաների համար «Xavier High School», իսկ 14 տարեկանից հաճախել է դասերի Ստելլա Ադլերի անվան դերասանական ստուդիայում։ Նաև սովորել է Նյու Յորքի Սյուզան Բեթսոնի հիմնած «Black Nexxus» դպրոցում։ 10 տարեկան հասակում աշխատել է որպես ֆոտոմոդել «L’uomo Vogue», «Spoon magazine», «Details, Surface», «Hollister Co.» 7 «Pop magazine» ամսագրերում, նաև համագործակցել է այնպիսի ֆոտոմոդելների հետ ինչպիսիք են Բրյուս Վեբերը, Հերբ Ռիթսը և Էլեն ֆոն Անվերթը։ Տեղի մարզասրահներից մեկում ծանոթացել է «Boss Models»-ի գովազդային գործակալ Ջոն Բաբինի հետ։

Ունի կրտսեր քույր։ Երիտասարդ տարիներին խաղացել է համաքաղաքային բասկետբոլային լիգայում։ Նրա մայրը ունի կարատեի 4-րդ աստիճանի սև գոտի և երկար տարիներ եղել է արևելյան հատվածի չեմպիոն։ Սթիվենը կարատեով զբաղվել է 8 տարեկան հասակից։

Կարիերա
-------

Սթիվենի առաջնաելույթը եղել է 2001 թվականին, երբ նա Նյու Յորքի հեռուստատեսությամբ կատարել է երիտասարդ Բոբբիի դերը «Երրորդ հերթափոխ» հեռուստասերիալի էպիզոդներից մեկում։

18 տարեկանում ավարտել է «Xavier High School»-ը և տեղափոխվել է Կալիֆոռնիա՝ որպես դերասան աշխատելու ակնկալիքով։ Իր առաջին լսումներից հետո Սթիվենը ստացել է դեռահաս սուպերհերոս՝ Ուորեն Փիսը դերը՝ «Բարձրագույն պիլոտաժ» (2005) ֆիլմում, որտեղ գլխավոր դերերը կատարում էին Քուրտ Ռասելը և Քելի Փրեսթոնը, հենց այդ դերով էլ նշանավորել է նրա առաջնաելույթը կինոարդյունաբերության մեջ։ Ֆիլմի սաունդթրեքի համար նա կատարել է The Fixx-ի «One Thing Leads to Another» երգը։

Սթիվենի հաջորդ ֆիլմի նկարահանումը եղել է «Չբացահայտված» ֆիլմում։ Այնտեղ նա խաղացել է երաժիշտ Լյուկ Ֆալքոնի դերը, ով երազում է «աստղ» դառնալ։ Ֆիլմում նկարահանվել է նաև Էշլի Սիմփսոնը։ Այս ֆիլմում որպես սաունդթրեք նա կատարել է 7 երգ՝ «Boomerang», «This Is Living», «Never Said Anything», «Half Lit», «Smart in a Stupid Way» (Էշլի Սիմփսոնի հետ), «Pure Example» և «House Lights»: 2006 թվականին ստացել է Քեյլեբ Դենվերսի գլխավոր դերը «Գործարք սատանայի հետ» թրիլերում։ Հետագա տարիներին նկարահանվել է ևս մի քանի ֆիլմերում։

Սթիվենը երգում և գրում է երգի բառեր «Tribe» խմբի համար, որն իր դեբյուտային ալբոմը թողարկել է 2005 թվականին։

Անձնական կյանք
--------------

2006 թվականից հանդիպել է Լին Քոլինզի հետ, իսկ 2007 թվականի դեկտեմբերի 23-ին կայացել է նրանց հարսանիքը։ Նրանք բաժանվել են 2013 թվականին։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 2005 | ֆ | Բարձրագույն պիլոտաժ | *Sky High* | Ուորեն Փիս |
| 2005 | ֆ | Չբացահայտված | *Undiscovered* | Լյուք Ֆելքոն |
| 2006 | ֆ | Գործարք սատանայի հետ | *The Covenant* | Քեյլեբ Դենվերս |
| 2008 | ֆ | Մեր թվարկությունից 10 000 տարի առաջ | *10,000 BC* | Դ'Լեհ |
| 2008 | ֆ | Պարտադրված պատերազմ | *Stop-Loss* | Մայքլ Քոուլսոն |
| 2009 | ֆ | Սիթի Այլենդ | *City Island* | Թոնի Նարդելա |
| 2012 | ս | Կախարդական քաղաք | *Magic City* | Սթիվի Էվանս |
| 2015-2022 | ս | Տարածություն | *The Expanse* | Ջեյմս Հոլդեն |
| 2019 | ֆ | Ասես ողջ | *Life like* | Հենրի |

Ծանոթագրություններ
------------------

1. 1 2  Internet Movie Database — 1990.
2. 1 2  filmportal.de — 2005.
3. 1 2  *Deutsche Nationalbibliothek* Record #143230581 // Gemeinsame Normdatei (գերմ.) — 2012—2016.
4. ↑  «Model of the Week — Steven Strait». Արխիվացված օրիգինալից 2011 թ․ հունվարի 16-ին. Վերցված է 2010 թ․ ապրիլի 19-ին.
5. ↑  «Steven Strait: Strait to the Top» Արխիվացված 2010-11-03 Wayback Machine by Sean Bickerton, ModelSwim.com, May 14, 2003, retrieved August 6, 2005
6. ↑   Steven — Online http://www.steven-online.org/?page\_id=181 Steven — Online. `{{cite web}}`: Check `|url=` value (օգնություն); Missing or empty `|title=` (օգնություն)(չաշխատող հղում)
7. ↑  «INT: Strait / Stan». 2006 թ․ օգոստոսի 10.
8. ↑  By Jessica Gelt. «Supper Club, where dining is a class act - Los Angeles Times». latimes.com. Արխիվացված օրիգինալից 2016 թ․ ապրիլի 25-ին. Վերցված է 2018 թ․ նոյեմբերի 14-ին.
9. ↑  Gelt, Jessica (2009 թ․ սեպտեմբերի 9). «Supper Club, where dining is a class act». *Los Angeles Times*. Արխիվացված օրիգինալից 2011 թ․ փետրվարի 4-ին. «Other sun-soaked Hollywood guests included actress Lynn Collins ('True Blood' and 'X-Men Origins: Wolverine') and her husband, actor Steven Strait....»

Արտաքին հղումներ
----------------

* Steven online(անգլ.)
* Interview with Steven Strait on ModelSwim.com(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սթիվեն Սթրեյթ» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Movie Database · ԿինոՊոիսկ · MusicBrainz · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX5422603 · BNF: 155859033 · GND: 143230581 · ISNI: 0000000114710458 · LCCN: n2007080535 · NKC: xx0192320 · NTA: 314179305 · NUKAT: n2010173993 · SUDOC: 130140384 · VIAF: 39697162 · WorldCat VIAF: 39697162 |

 |

 |